รายชื่อโรงเรียนในจังหวัดนครพนม

== ภาพรวม**
จังหวัดนครพนมมีโรงเรียนทั้งหมด 521 โรงเรียน โดยแบ่งตามสังกัดและอำเภอที่ตั้งดังนี้

**รายชื่อโรงเรียนในจังหวัดนครพนมแบ่งตามสังกัด**

**สำนักงานคณะกรรมการการศึกษาขั้นพื้นฐาน**
แผนที่แสดงเขตพื้นที่การศึกษาประถมศึกษาทั้ง 2 เขตในจังหวัดนครพนม
จังหวัดนครพนมมีโรงเรียนสังกัด สพฐ. จำนวน 485 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษานครพนม (สพม.นครพนม) จำนวน 51 โรงเรียน และโรงเรียนสังกัดสำนักงานเขตพื้นที่การศึกษาประถมศึกษานครพนมทั้ง 2 เขตจำนวน 434 โรงเรียน
เขตพื้นที่การศึกษาประถมศึกษาของจังหวัดนครพนมแบ่งดังนี้- สำนักงานเขตพื้นที่การศึกษาประถมศึกษานครพนม เขต 1 (สพป.นครพนม เขต 1) ประกอบด้วยอำเภอเมืองนครพนม อำเภอธาตุพนม อำเภอนาแก อำเภอปลาปาก อำเภอเรณูนคร และอำเภอวังยาง- สำนักงานเขตพื้นที่การศึกษาประถมศึกษานครพนม เขต 2 (สพป.นครพนม เขต 2) ประกอบด้วยอำเภอท่าอุเทน อำเภอนาทม อำเภอนาหว้า อำเภอบ้านแพง อำเภอโพนสวรรค์ และอำเภอศรีสงคราม

**สำนักงานเขตพื้นที่การศึกษามัธยมศึกษานครพนม**
จังหวัดนครพนมอยู่ในเขตพื้นที่การศึกษามัธยมศึกษานครพนม และมีโรงเรียนในสังกัดจำนวน 51 โรงเรียน โดยจัดอยู่ใน 8 สหวิทยาเขตได้แก่
*สหวิทยาเขตศรีโคตรนคร รับผิดชอบโรงเรียนในอำเภอเมืองนครพนม (ยกเว้นโรงเรียนนครพนมวิทยาคม)
*สหวิทยาเขตพระธาตุมหาชัย รับผิดชอบโรงเรียนในอำเภอปลาปากและอำเภอเมืองนครพนม (เฉพาะโรงเรียนนครพนมวิทยาคม)
*สหวิทยาเขตพระธาตุพนม-เรณูนคร รับผิดชอบโรงเรียนในอำเภอธาตุพนมและอำเภอเรณูนคร
*สหวิทยาเขตพระธาตุประสิทธิ์ รับผิดชอบโรงเรียนในอำเภอนาหว้าและอำเภอโพนสวรรค์ (เฉพาะโรงเรียนค้อวิทยาคม)
*สหวิทยาเขตสายน้ำโขง รับผิดชอบโรงเรียนในอำเภอท่าอุเทนและอำเภอโพนสวรรค์ (เฉพาะโรงเรียนโพนสวรรค์ราษฎร์พัฒนา)
*สหวิทยาเขตสงครามยามอูน รับผิดชอบโรงเรียนในอำเภอศรีสงคราม
*สหวิทยาเขตภูลังกา รับผิดชอบโรงเรียนในอำเภอบ้านแพงและอำเภอนาทม
*สหวิทยาเขตนาแกวังยาง รับผิดชอบโรงเรียนในอำเภอนาแกและอำเภอวังยาง

**สำนักงานเขตพื้นที่การศึกษาประถมศึกษานครพนมเขต 1**
สพป.นครพนม เขต 1 มีพื้นที่ครอบคลุม 6 อำเภอทางตอนใต้ของจังหวัด ได้แก่อำเภอเมืองนครพนม อำเภอธาตุพนม อำเภอนาแก อำเภอปลาปาก อำเภอเรณูนคร และอำเภอวังยาง มีโรงเรียนในความรับผิดชอบจำนวน 249 โรงเรียน โดยแบ่งเป็นอำเภอเมืองนครพนม 63 โรงเรียน อำเภอนาแก 53 โรงเรียน อำเภอธาตุพนม 44 โรงเรียน อำเภอปลาปาก 42 โรงเรียน อำเภอเรณูนคร 33 โรงเรียน และอำเภอวังยาง 14 โรงเรียน

**สำนักงานเขตพื้นที่การศึกษาประถมศึกษานครพนมเขต 2**
สพป.นครพนม เขต 2 มีพื้นที่ครอบคลุม 6 อำเภอทางตอนเหนือของจังหวัด ได้แก่อำเภอท่าอุเทน อำเภอนาทม อำเภอนาหว้า อำเภอบ้านแพง อำเภอโพนสวรรค์ และอำเภอศรีสงคราม มีโรงเรียนในความรับผิดชอบจำนวน 185 โรงเรียน โดยแบ่งเป็นอำเภอท่าอุเทน 44 โรงเรียน อำเภอศรีสงคราม 44 โรงเรียน อำเภอโพนสวรรค์ 30 โรงเรียน อำเภอบ้านแพง 28 โรงเรียน อำเภอนาหว้า 24 โรงเรียน และอำเภอนาทม 15 โรงเรียน

**องค์กรปกครองส่วนท้องถิ่น**
จังหวัดนครพนมมีโรงเรียนสังกัดองค์กรปกครองส่วนท้องถิ่น 13 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดนครพนม (1 โรงเรียน) เทศบาลเมืองนครพนม (6 โรงเรียน) เทศบาลตำบล 4 แห่ง และองค์การบริหารส่วนตำบล 2 แห่ง

**สำนักงานคณะกรรมการการศึกษาเอกชน**
โรงเรียนเอกชนในจังหวัดนครพนมซึ่งสังกัดสำนักงานคณะกรรมการการศึกษาเอกชนมีจำนวน 22 โรงเรียน

**โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา**
จังหวัดนครพนมมีโรงเรียนสาธิต 1 โรงเรียนได้แก่โรงเรียนสาธิตแห่งมหาวิทยาลัยนครพนม พนมพิทยพัฒน์ ตั้งอยู่ที่ตำบลนาราชควาย อำเภอเมืองนครพนม เปิดสอนตั้งแต่ระดับชั้นอนุบาลถึงมัธยมศึกษา

**รายชื่อโรงเรียนในจังหวัดนครพนมแบ่งตามที่ตั้ง**

**อำเภอเมืองนครพนม**
อำเภอเมืองนครพนมมี 83 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 1 จำนวน 63 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 7 โรงเรียน สังกัดเทศบาลเมืองนครพนม 6 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดองค์การบริหารส่วนจังหวัดนครพนม 1 โรงเรียน และสังกัดมหาวิทยาลัยนครพนม 1 โรงเรียน

**อำเภอท่าอุเทน**
อำเภอท่าอุเทนมี 50 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 2 จำนวน 44 โรงเรียน และสังกัดสำนักงานเขตพื้นที่การศึกษามัธยมศึกษาเขต 22 จำนวน 6 โรงเรียน

**อำเภอธาตุพนม**
อำเภอธาตุพนมมี 55 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 1 จำนวน 44 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 6 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดเทศบาลตำบลธาตุพนม 1 โรงเรียน และสังกัดเทศบาลตำบลน้ำก่ำ 1 โรงเรียน

**อำเภอนาแก**
อำเภอนาแกมี 60 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 1 จำนวน 53 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 5 โรงเรียน และสังกัดสำนักงานคณะกรรมการการศึกษาเอกชน 2 โรงเรียน

**อำเภอนาทม**
อำเภอนาทมมี 17 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 2 จำนวน 15 โรงเรียน และสังกัดสำนักงานเขตพื้นที่การศึกษามัธยมศึกษาเขต 22 จำนวน 2 โรงเรียน

**อำเภอนาหว้า**
อำเภอนาหว้ามี 30 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 2 จำนวน 24 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 4 โรงเรียน สังกัดเทศบาลตำบลนาหว้า 1 โรงเรียน และสังกัดองค์การบริหารส่วนตำบลบ้านเสียว 1 โรงเรียน

**อำเภอบ้านแพง**
อำเภอบ้านแพงมี 32 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 2 จำนวน 28 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 3 โรงเรียน และสังกัดสำนักงานคณะกรรมการการศึกษาเอกชน 1 โรงเรียน

**อำเภอปลาปาก**
อำเภอปลาปากมี 53 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 1 จำนวน 42 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 6 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดเทศบาลตำบลปลาปาก 1 โรงเรียน และสังกัดองค์การบริหารส่วนตำบลปลาปาก 1 โรงเรียน

**อำเภอโพนสวรรค์**
อำเภอโพนสวรรค์มี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 2 จำนวน 30 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 2 โรงเรียน และสังกัดสำนักงานคณะกรรมการการศึกษาเอกชน 1 โรงเรียน

**อำเภอเรณูนคร**
อำเภอเรณูนครมี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 1 จำนวน 33 โรงเรียน สังกัดสำนักงานคณะกรรมการการศึกษาเอกชน 4 โรงเรียน และสังกัดสำนักงานเขตพื้นที่การศึกษามัธยมศึกษาเขต 22 จำนวน 2 โรงเรียน

**อำเภอวังยาง**
อำเภอวังยางมี 16 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 1 จำนวน 14 โรงเรียน และสังกัดสำนักงานเขตพื้นที่การศึกษามัธยมศึกษาเขต 22 จำนวน 2

**อำเภอศรีสงคราม**
อำเภอศรีสงครามมี 53 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานครพนมเขต 2 จำนวน 44 โรงเรียน สังกัดสำนักงานเขตพื้นที่การศึกษามัธยมศึกษาเขต 22 จำนวน 6 โรงเรียน และสังกัดสำนักงานคณะกรรมการการศึกษาเอกชน 3 โรงเรียน

**อ้างอิง**

นครพนม
หมวดหมู่:รายชื่อเกี่ยวกับจังหวัดนครพนม